b'\n_START_ARTICLE_\nKasut roda\n_START_PARAGRAPH_\nKasut roda ialah sejenis sepatu meluncur beroda yang digunakan untuk meluncur di atas jalan. Kasut roda secara umumnya mempunyai dua pecahan iaitu kasut beroda yang rodanya disusun dalam satu barisan (selalunya mempunyai 2, 3, 4 atau 5 roda dan satu brek di belakang untuk memperlahankan kelajuan semasa meluncur (bahasa Inggeris: inline skate)) dan kasut beroda kuad yang 2 rodanya di letak di depan dan 2 rodanya di belakang (bahasa Inggeris: quad skate)._NEWLINE_Fesyen kasut roda terkini dimajukan bagi menggantikan kasut meluncur ais, untuk kegunaan latihan atlet Rusia di atas jalan biasa untuk acara meluncur jarak jauh Sukan Olimpik. Pada penghujung tahun 1980-an dan awal tahun 1990-an, Rollerblade, Inc., sebuah syarikat yang ditubuhkan oleh Scott dan Brennen Olson di Minneapolis, Minnesota, mempromosikan kasut roda secara meluas. Usaha mereka sangat berjaya sehinggakan perkataan \xe2\x80\x98Rollerblade\xe2\x80\x99 menjadi sinonim dengan sukan kasut roda.\n_START_SECTION_\nBahagian\n_START_PARAGRAPH_\nKasut roda terdiri daripada kasut yang diikat dalam bingkai yang memegang roda. Galas membenarkan rodanya untuk berpusing. Terdapat beberapa kaedah meluncur seperti peluncuran aggresif (aggressive skating) dan peluncuran laju (speed skating). Kaedah-kaedah ini berbeza berdasarkan kasut, bingkai dan roda yang digunakan.\n_START_SECTION_\nRoda\n_START_PARAGRAPH_\nBiasanya, kasut tinggi digunakan untuk meluncur, yang mana memberi sokongan yang lebih baik terhadap buku lali dan menjadikan seseorang lebih mudah untuk meluncur. Untuk kegunaan rekreasi, kasut yang lembut selalunya digunakan bagi memberi lebih keselesaan, tetapi dalam kebanyakan disiplin lain, kasut yang lebih keras digunapakai untuk memelihara kaki dari impak hentaman dan mendapat pengawalan yang lebih baik. Kasut yang keras atau separa keras biasanya diguna dalam peluncuran aggresif, manakal kasut karbon fiber pula dipakai dalam peluncuran laju.\n_START_SECTION_\nBingkai\n_START_PARAGRAPH_\nKasut roda untuk rekreasi selalunya mempunyai binkai yang diperbuat daripada poliuretana berkualiti tinggi (plastik). Bingkai kasut roda untuk peluncuran laju pula biasanya diperbuat daripada fiber karbon (mahal tetapi lebih fleksibel, secara umumnya mempunyai berat antara 160-180 gram) atau bahan dari aluminium (mempunyai berat antara 170-220 gram) atau magnesium._NEWLINE_Untuk kasut beroda empat berbingkai pendek, panjang bingkainya adalah dalam lingkungan 230mm, dan mencecah sehingga kira-kira 325mm untuk bingkai kasut beroda lima.\n_START_SECTION_\nGalas\n_START_PARAGRAPH_\n(sila sunting bahagian ini)\n_START_SECTION_\nBrek\n_START_PARAGRAPH_\nBrek getah yang keras biasanya dilekatkan sekali dengan bingkai. Penggunaan brek harus dipelajari dengan teliti kerana boleh mengancam keselamatan jika tidak digunakan secara betul. Terdapat juga teknik lain yang menggunakan brek belakang dalam peluncuran yang dipanggil crossover turn.'